पीएमसीएच में डॉक्टर बहाली के लिए जनवरी में साक्षात्कार
पीएमसीएचमें एमसीआई द्वारा गिनाई गई कमियाें को दूर करने के प्रयास तेज हो गए हैं। शिक्षकों की कमी दूर करने के लिए प्राचार्य डॉ. एसएन सिन्हा ने सभी विभागाध्यक्षों को रिटायर हो चुके डॉक्टरों से संपर्क करने को कहा है। उन्हें पर कांट्रैक्ट पर रखा जाएगा। वैसे जनवरी के प्रथम सप्ताह से डॉक्टरों की नियुक्ति के लिए इंटरव्यू भी शुरू होगा। पटना मेडिकल कॉलेज में फैकल्टी की करीब 23 फीसदी कमी है।
इसके अलावा लैब टेक्नीशियन, एक्स-रे टेक्नीशियन, लाइब्रेरियन और सहायक लाइब्रेरियन की कमी है। इन पदों को भरने के लिए प्राचार्य ने डाइरेक्टर इन चीफ को पत्र लिखा है। इसके अलावा मरम्मत कार्य और मशीनों की कमी की सूची तैयार कर बीएमएसआईसीएल को भेजा जा रहा है। लाइब्रेरी और मेडिकल रिकाॅर्ड डिपार्टमेंट की मरम्मत मार्च से पहले कराने के लिए लिखा जा रहा है। पोर्टेबल एक्स-रे, कलर डॉप्लर और एमआरआई मशीन की व्यवस्था करने के लिए भी बीएमएसआईसीएल को लिखा जा रहा है। ओपीडी में अब भी मरम्मत कार्य चल रहा है। उसे जल्द पूरा करने का निर्देश दिया गया है। डॉ. सिन्हा के मुताबिक इन सभी कमियों को मार्च तक पूरा कर लिया जाएगा। सोमवार को प्रधान सचिव ने एमसीआई की कमियों की जानकारी लेने और दूर करने के लिए प्राचार्य और अधीक्षकों के साथ बैठक की थी। उसी के मद्देनजर प्राचार्य ने कमियों को दूर करने की पहल की है।
mag_Deva hin_Deva hin_Deva